S-945/2020

Mál þetta, sem var tekið til dóms 15. júní 2020, höfðaði lögreglustjórinn á höfuðborgarsvæðinu með ákæru 7. apríl 2020, á hendur E-kk-þgf S-kk-þgf S-kk-þgf, kt. 000000- 0000, [...]:,, Fyrir eftirtalin umferðarlagabrot með því að hafa:

1. Fimmtudaginn 16. maí 2019 ekið bifreiðinni [...]sviptur ökuréttindum og undir áhrifum áfengis (í blóði mældist vínandamagn 1,97 ‰) austur Miklubraut í Reykjavík þar sem lögregla stöðvaði akstur hans í Ártúnsbrekku.

Telst þetta varða við 1., sbr. 3. mgr. 49. gr. og 1. mgr. 58. gr., sbr. 1. mgr. 95. gr. umferðarlaga nr. 77/2019.

2. Miðvikudaginn 16. október 2019 ekið bifreiðinni [...] sviptur ökuréttindum um Breiðhöfða á vegarkafla við Bíldshöfða í Reykjavík.

Telst þetta varða við 1. mgr. 58. gr., sbr. 1. mgr. 95. gr. umferðarlaga nr. 77/2019.

3. Föstudaginn 22. nóvember 2019 ekið bifreiðinni [...] sviptur ökuréttindum um Reykjavíkurveg þar sem lögregla stöðvaði akstur hans á vegarkafla við Lyngás í Garðabæ.

Telst þetta varða við [...] 1. mgr. 58. gr., sbr. 1. mgr. 95. gr. umferðarlaga nr. 77/2019.

Þess er krafist að ákærði verði dæmdur til refsingar, til greiðslu alls sakarkostnaðar og sviptingar ökuréttar skv. 101. umferðarlaga nr. 77/ 2019.“

Ákærði krefst vægustu refsingar sem lög leyfa. Þá gerir verjandi kröfu um hæfilega þóknun sér til handa.

Ákærði hefur fyrir dómi skýlaust játað að hafa framið þau brot sem honum eru gefin að sök og var farið með mál þetta samkvæmt 164. gr. laga nr. 88/2008 um meðferð sakamála og var það tekið til dóms án frekari sönnunarfærslu eftir að sækjanda og verjanda ákærða hafði verið gefinn kostur á að tjá sig í stuttu máli um lagaatriði mál sog ákvörðun viðurlaga.

Sannað er með skýlausri játningu ákærða, sem er í samræmi við framlögð sakargögn, að hann hafi gerst sekur um þau brot sem honum eru gefin að sök og eru þau réttilega heimfærð til refsiákvæða í ákæru. Ákærði hefur því unnið sér til refsingar.

Ákærði er fæddur [...] og á að baki sakaferil sem nær aftur til ársins 2011 samkvæmt framlögðu sakavottorði. Við ákvörðun refsingar í máli þessu hefur eftirfarandi áhrif: Ákærði gekkst undir sektargerð lögreglustjóra 3. desember 2014 og samþykkti greiðslu sektar að fjárhæð 70.000 krónur og að sæta tveggja mánaða ökuréttarsviptingu vegna ölvunaraksturs. Með dómi 29. júní 2017 var ákærði sakfelldur fyrir ölvunarakstur og gert að greiða 220.000 króna sekt og sæta þriggja og hálfs árs ökuréttarsviptingu. Ákærði var sakfelldur fyrir akstur sviptur ökurétti með dómi 29. júní 2018 og dæmdur til greiðslu 60.000 króna sektar. Með dómi 23. október 2019 var ákærði dæmdur í 45 daga fangelsi og var sviptur ökurétti ævilangt fyrir að hafa 17. febrúar og 8. október 2018 ekið bifreið sviptur ökurétti og undir áhrifum áfengis. Fyrri umferðarlagabrot ákærða voru framin fyrir uppkvaðningu áðurnefnds dóms frá 29. júní 2018 var ákærða því gerður hegningarauki í málinu.

Brot þau sem ákærði hefur verið sakfelldur fyrir í máli þessu samkvæmt ákæruliðum 1 og 2 voru framin fyrir uppkvaðningu áðurnefnds dóms frá 23. október 2019 og verður ákærða því gerður hegningarauki samkvæmt 78. gr. almennra hegningaralaga nr. 19/1940.

Samkvæmt framangreindu um sakaferil ákærða, og að brotum hans virtum, sbr. 77. og 78. gr. almennra hegningarlaga nr. 19/1940, og með hliðsjón af skýlausri játningu ákærða, þykir refsing hans hæfilega ákveðin 45 daga fangelsi.

Svo sem fyrr var rakið var ákærði sviptur ökurétti ævilangt með áðurnefndum dómi frá 23. október 2019. Brot ákærða í ákærulið 1 teljast hegningarauki við dóminn. Eru því engin efni til að gera ákærða frekari ökuréttarsviptingu en honum var gerð með framangreindum dómi.

Á grundvelli sakfellingar ákærða, sbr. 1. mgr. 235. gr. laga nr. 88/2008 um meðferð sakamála, verður honum gert að greiða allan sakarkostnað málsins sem, samkvæmt framlögðu yfirliti sækjanda um slíkan kostnað og með stoð í meðfylgjandi gögnum, nemur 24.598 krónum. Þá greiði ákærði þóknun skipaðs verjanda síns, M-kk-ef D-kk-ef N-kk-ef lögmanns, sem þykir hæfilega ákveðin 114.700 krónur að meðtöldum virðisaukaskatti.

M-kvk-nf H-kvk-nf H-kvk-nf, aðstoðarmaður dómara, kveður upp dóm þennan.

DÓMSORÐ:

Ákærði, E-kk-nf S-kk-nf S-kk-nf, sæti fangelsi í 45 daga.

Ákærði greiði 139.298 krónur í sakarkostnað, þar með talda þóknun skipaðs verjanda síns, M-kk-ef D-kk-ef N-kk-ef lögmanns, 114.700 krónur að meðtöldum virðisaukaskatti.

M-kvk-nf H-kvk-nf H-kvk-nf